2003/392/EY: Komission päätös, tehty 23 päivänä toukokuuta 2003, päätösten 2003/70/EY ja 2003/71/EY muuttamisesta Salmonidae-heimoon kuuluvien kalojen elävien sukusolujen Norjasta ja Färsaarilta tapahtuvan tuonnin osalta (ETA:n kannalta merkityksellinen teksti) (tiedoksiannettu numerolla K(2003) 1675)



Virallinen lehti nro L 135 , 03/06/2003 s. 0027 - 0030



Komission päätös, tehty 23 päivänä toukokuuta 2003, päätösten 2003/70/EY ja 2003/71/EY muuttamisesta Salmonidae-heimoon kuuluvien kalojen elävien sukusolujen Norjasta ja Färsaarilta tapahtuvan tuonnin osalta (tiedoksiannettu numerolla K(2003) 1675) (ETA:n kannalta merkityksellinen teksti) (2003/392/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 7 kohdan, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(3) ja erityisesti sen 22 artiklan 6 kohdan, sekä katsoo seuraavaa: (1) Koska Norjassa esiintyi lohen tarttuvaa anemiaa (ISA), komissio teki tietyistä norjalaisissa lohikaloissa esiintyvää lohen tarttuvaa anemiaa koskevista suojatoimenpiteistä 29 päivänä tammikuuta 2003 päätöksen 2003/70/EY(4), (2) Koska Färsaarilla esiintyi lohen tarttuvaa anemiaa (ISA), komissio teki tietyistä Färsaarilla esiintyvää lohen tarttuvaa anemiaa koskevista suojatoimenpiteistä 29 päivänä tammikuuta 2003 päätöksen 2003/71/EY(5), (3) Teknisen selkeyden vuoksi päätöksissä 2003/70/EY ja 2003/71/EY on aiheellista säätää myös, että yhteisöön tuotavien Norjasta ja Färsaarilta peräisin olevien Salmonidae-heimoon kuuluvien kalojen elävien sukusolujen olisi tultava viljelylaitoksesta, johon ei sovelleta minkäänlaisia eläinten terveyteen liittyviä rajoituksia lohen tarttuvan anemian taudinpurkausepäilyjen vuoksi. (4) Tämän vuoksi päätökset 2003/70/EY ja 2003/71/EY olisi muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2003/70/EY seuraavasti: 1) Korvataan 1 artiklan 3 kohta seuraavasti: "3. Jäsenvaltioiden on sallittava Norjasta peräisin olevien Salmonidae-heimoon kuuluvien kalojen elävien sukusolujen tuonti, jos lähetysten mukana seuraa liitteessä I olevan mallin mukaan laadittu todistus." 2) Korvataan liite I tämän päätöksen liitteellä I. 2 artikla Muutetaan päätös 2003/71/EY seuraavasti: 1) Korvataan 1 artiklan 3 kohta seuraavasti: "3. Jäsenvaltioiden on sallittava Färsaarilta peräisin olevien Salmonidae-heimoon kuuluvien kalojen elävien sukusolujen tuonti, jos lähetysten mukana seuraa liitteessä I olevan mallin mukaan laadittu todistus." 2) Korvataan liite I tämän päätöksen liitteellä II. 3 artikla Tätä päätöstä sovelletaan 6 päivästä kesäkuuta 2003. 4 artikla Tämä päätös on osoitettu kaikille jäsenvaltioille. Tehty Brysselissä 23 päivänä toukokuuta 2003. Komission puolesta David Byrne Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 24, 30.1.1998, s. 9. (4) EYVL L 26, 31.1.2003, s. 76. (5) EYVL L 26, 31.1.2003, s. 80. LIITE I "LIITE I >PIC FILE= "L_2003135FI.002903.TIF"> LIITE II "LIITE I >PIC FILE= "L_2003135FI.003003.TIF">